text: [{"text_idx": "#000002", "text": "Besiktas tekur i\u0301mo\u0301ti a\u0301 sto\u0301ra Vodafone leikv\u00f8llinum i\u0301 Istanbul i\u0301 kv\u00f8ld."}, {"text_idx": "#000004", "text": "Ta\u0301 eitt li\u00f0 f\u00e6r tveir EM-vinnarar t\u00f8kar; tveir leikarar i\u00f0 hava millum anna\u00f0 umbo\u00f0a a\u0301vi\u0301kavist Barcelona og Real Madrid, ta\u0301 er vist, at talan er um eitt sto\u0301rli\u00f0. Hja\u0301 Besiktas eru Ricardo Quaresma og Pepe u\u0301r Portugal aftur i\u0301 ho\u0301pinum til seinna dystin i\u0301 2. undanumfari\u00f0 i\u0301 Europa League. Um teir sp\u00e6la i\u0301 kv\u00f8ld er o\u0301vist, men ta\u00f0 sigur naka\u00f0 sum styrkina hja\u0301 mo\u0301tst\u00f8\u00f0uli\u00f0num hja\u0301 B36. Fyri viku si\u0301\u00f0ani vo\u0301ru Quaresma, Pepe og HM-finalisturin u\u0301r Kroatia, Domagoj Vida, ikki vi\u00f0 a\u0301 Besiktas-li\u00f0num, sum vann 2-0 i\u0301 Gundadali. B\u00e6\u00f0i ma\u0301lini komu i\u0301 fyrra ha\u0301lvleiki, og B36 helt turkiska sto\u0301rfelagnum sera v\u00e6l burtur i\u0301 2.ha\u0301lvleiki. I\u0301 kv\u00f8ld fa\u0301a Ja\u0301kup a\u0301 Borg og hansara menn allarhelst eina sto\u0301ra uppliving a\u0301 risasto\u0301ra Vodafone Park. Har er pla\u0301ss fyri 41,000 a\u0301sko\u00f0arum, og samb\u00e6rt bolt.fo ver\u00f0ur rokna\u00f0 vi\u00f0 millum 30.000-35.000 a\u0301sko\u00f0arum i\u0301 kv\u00f8ld. Hetta er fyrsti heimadystur hja\u0301 Besiktas i\u0301 hesum kappingara\u0301rinum, og ta\u00f0 er vanliga sera no\u0301gvur larmur a\u0301 heimav\u00f8llinum hja\u0301 einum av teimum 16 bestu li\u00f0unum i\u0301 Evropa i\u0301 fj\u00f8r. Millum anna\u00f0 noyddist ty\u0301ski landsli\u00f0sa\u0301leyparin, Timo Werner, at lata seg u\u0301tskifta i\u0301 fyrra ha\u0301lvleiki, ta\u0301 Besiktas vann 2-0 a\u0301 RB Leipzig i\u0301 Champions League-bo\u0301lkasp\u00e6linum i\u0301 fj\u00f8r. Ho\u0301ast oyrapropppar, so gj\u00f8rdist ta\u00f0 ov miki\u00f0 fyri Werner, i\u00f0 hev\u00f0i tinitus-li\u0301knandi symtomir. I\u0301 Champions League var ta\u00f0 bara Bayern Munchen, i\u00f0 megna\u00f0i at koppa Besiktas i\u0301 Istanbul.Venjing hja\u0301 B36 a\u0301 Vodafone leikv\u00f8llinum i\u0301 gja\u0301rkv\u00f8ldi\u00f0(Mynd: Bo\u0301ltfelagi\u00f0 B36) Um leikararnir hja\u0301 B36 fa\u0301a trupulleikar av larminum f\u00e6st at si\u0301ggja, men ta\u00f0 ver\u00f0ur i\u0301 \u00f8llum f\u00f8rum ein heilt onnur uppliving enn fyri viku si\u0301\u00f0ani. B36 vandi i\u0301 gja\u0301rkv\u00f8ldi\u00f0 a\u0301 go\u0301\u00f0a grasundirlagnum a\u0301 snotiliga leikv\u00f8llinum. Ta\u0301 fingu f\u00f8royingarnar eisini roynt si\u0301tt umkl\u00e6\u00f0ingarru\u0301m, sum samb\u00e6rt umbo\u00f0um hja\u0301 B36 i\u0301 Istanbul \u201cer st\u00f8rri enn B36-hu\u0301si\u00f0\u201dSkiftingarru\u0301mi\u00f0 hja\u0301 B36(Mynd: Bo\u0301ltfelagi\u00f0 B36) Realistiski m\u00f8guleikin hja\u0301 B36 at fa\u0301a stig er sera li\u0301til; Besiktas er sn\u00f8gt sagt risafavorittur, og ein f\u00e6r pengarnir sera ofta aftur, um B36 f\u00e6r stig. I\u0301 B36-ho\u0301pinum gle\u00f0a teir seg til uppga\u0301vuna, og teir vilja ver\u00f0a vi\u00f0 i\u0301 dystinum so leingi sum m\u00f8guligt, og gera alt fyri felagi\u00f0 og f\u00f8royskan fo\u0301tbo\u0301lt."}, {"text_idx": "#000006", "text": "Vinarliga broyt ti\u0301nar kennifi\u0301la - og privatli\u0301vsstillingar fyri at si\u0301ggja hetta innihald"}, {"text_idx": "#000009", "text": "U15-genturnar sku\u0301gva\u00f0u alla mo\u0301tst\u00f8\u00f0u av vegnum"}, {"text_idx": "#000010", "text": "U21-landsli\u00f0i\u00f0 so at siga o\u0301broytt"}, {"text_idx": "#000011", "text": "13 ny\u0301ggir venjarar fingi\u00f0 pro\u0301gv"}]